VENDIM
Nr. 443, datë 22.7.2021

PËR MIRATIMIN E RREGULLORES PËR PARAPAKETIMET

Në mbështetje të nenit 100 të Kushtetutës dhe të pikës 3, të nenit 35, të ligjit nr. 126/2020, “Për metrologjinë”,[footnoteRef:2] me propozimin e ministrit të Financave dhe Ekonomisë, Këshilli i Ministrave [2:  Ky vendim është përafruar pjesërisht me: 
Direktivën e datës 20 janar 1976 për përafrimin e ligjeve të shteteve anëtare në lidhje me parapaketimet (76/211/EEC) e amenduar nga direktivat 78/891/EEC e datës 28 shtator 1978 dhe 2007/45/EC e datës 5 shtator 2007.
Direktivën e datës 5 shtator 2007 për përafrimin e ligjeve të shteteve anëtare në lidhje me sasitë nominale për produktet e parapaketuara (2007/45/EC).] 


VENDOSI:

1. Miratimin e rregullores për parapaketimet, sipas tekstit që i bashkëlidhet këtij vendimi.
2. Shfuqizimin e vendimit nr. 1352, datë 3.10.2008, të Këshillit të Ministrave, “Për miratimin e rregullores për parapaketimet”.
3. Ngarkohen Ministria e Financave dhe Ekonomisë, Ministria e Bujqësisë dhe Zhvillimit Rural, Drejtoria e Përgjithshme e Metrologjisë dhe Inspektorati i Mbikëqyrjes së Tregut për zbatimin e këtij vendimi.
Ky vendim hyn në fuqi pas botimit në Fletoren Zyrtare. 

ZËVENDËSKRYEMINISTËR
Erion Braçe

RREGULLORE 
PËR PARAPAKETIMET

KREU I
KRITERET, PARIMET KRYESORE DHE MASAT E PËRGJITHSHME PËR PARAPAKETIMET

Neni 1
Qëllimi

Kjo rregullore përcakton kërkesat metrologjike ligjore ndaj përmbajtjes së sasisë neto, rregullat mbi sasitë nominale për produktet që vendosen në parapaketime, mbishkrimet e shenjat e vendosura në parapaketime dhe metodat referuese për kontrollin e sasisë neto.

Neni 2
Përkufizime

Për qëllim të kësaj rregulloreje zbatohen përkufizimet e mëposhtme:
1. “Parapaketim” është kombinimi i një produkti dhe një paketimi individual me të cilin është parapaketuar. Një produkt është i parapaketuar kur ai vendoset në një paketim, të çfarëdo natyre qoftë, pa qenë blerësi prezent dhe sasia e produktit që përmbahet në paketim ka një vlerë të paracaktuar dhe nuk mund të ndryshohet pa u hapur paketimi ose pa iu nënshtruar një modifikimi të perceptueshëm.
2. “Sasia nominale” (pesha nominale ose volumi nominal) e përmbajtjes së një parapaketimi është pesha ose volumi i deklaruar në parapaketim, që do të thotë sasia e produktit që parapaketimi mendohet se përmban.
3. “Përmbajtja aktuale” (përmbajtja e vërtetë neto) është sasia (pesha ose volumi) e produktit që përmban në fakt parapaketimi.
4. “Gabimi negativ i një parapaketimi” është sasia me të cilën përmbajtja aktuale e parapaketimit është më pak se sasia nominale.
5. “Metoda referuese” është një metodë e kontrollit të parapaketimeve e përdorur nga strukturat e kontrollit me qëllim sqarimin e korrektësisë së procesit të paketimit të produktit. 
6. “Parti e parapaketimeve” - këtej  e  në vijim  “parti” – është një numër i caktuar i parapaketimeve identike që kanë të njëjtën sasi nominale, të paketuar në të njëjtat kushte dhe në të njëjtin interval kohe. 
7. “Mostër” është një numër i caktuar parapaketimesh të marra në një mënyrë të çfarëdoshme (të rastësishme)  nga  një parti (dhe zgjidhet në mënyrë të tillë që të jetë sa më përfaqësuese e saj) dhe përdoret si bazë për vlerësimin e partisë.

Neni 3
Kriteret  dhe parimet e vendosjes në treg të parapaketimeve

1. Produktet  e listuara në pikën 2 të aneksit nr. 1 duhet të vendosen në treg dhe të ofrohen për shitje si parapaketime vetëm nëse sigurojnë që janë paketuar sipas sasive nominale të përshkruara në pikën 1, të këtij aneksi. 
2. Vendosja në treg e parapaketimeve që plotësojnë kërkesat dhe testet e përcaktuara në këtë rregullore, për arsyet që kanë të bëjnë me shenjat që kërkohen të vendosen në parapaketime, sasitë nominale të paketimit, përcaktimin e volumit apo peshës së tyre ose metodave me të cilat ato janë matur ose kontrolluar nuk mund të refuzohen, të ndalohen apo të kufizohen. 

Neni 4
Masat e përgjithshme për parapaketimet

1. Paketuesi ose importuesi është përgjegjës për të siguruar që parapaketimet e vendosura në treg i përmbushin kërkesat e kësaj rregulloreje.
2. Sasia e produktit që përmban një parapaketim (ose sasia e paketimit), i njohur si “përmbajtja aktuale’’, duhet të matet ose kontrollohet sipas masës ose volumit nën përgjegjësinë e paketuesit dhe/ose importuesit.
3. Instrumentet matëse që do të përdoren për kontrollin e sasisë neto të parapaketimeve duhet të jenë të përshtatshme dhe të verifikuara nga organet përkatëse të DPM-së ose personat juridike të autorizuar për kryerjen e verifikimit të instrumenteve matëse, ligjërisht të kontrolluara dhe që mbajnë shenja të vlefshme që vërtetojnë këtë verifikim. Kontrolli mund të kryhet nëpërmjet marrjes së mostrave.
 4. Kur përmbajtja aktuale nuk matet, kontrolli i kryer nga paketuesi duhet të organizohet në mënyrë të tillë që sasia e përmbajtjes të sigurohet në mënyrë efektive.
5. Ky kusht plotësohet nëse paketuesi zbaton sistemin e tij të kontrollit të prodhimit në përputhje me procedurat e miratuara nga DPM-ja. Paketuesi mban në dispozicion të ISHMT-së dhe DPM-së dokumentet që përmbajnë rezultatet e kontrolleve të tilla, për të vërtetuar se këto kontrolle, së bashku me ndonjë korrigjim dhe përshtatje që ata kanë konsideruar të nevojshme, janë kryer siç duhet dhe me saktësi.
6. Importuesi në vend të matjeve dhe kontrolleve siguron prova, të cilat përfshijnë deklaratën e paketuesit (prodhuesit), si edhe dokumente që përmbajnë rezultatet e kontrollit/testimit që ai zotëron si dhe të gjitha garancitë e nevojshme që e mundësojnë atë për të marrë përgjegjësinë.
7. Në rastin e produkteve në sasi të shprehura në njësi të volumit, një nga metodat e shumta për të përmbushur kërkesat e matjes dhe kontrollit, kur përgatiten paketime në një enë matëse të llojit të përcaktuar në rregulloren e “shisheve enëmatëse” duhet të përdoret mbushja sipas kushteve të përcaktuara në atë rregullore dhe sipas kësaj rregulloreje.

KREU II
PARAPAKETIMET QË KONTROLLOHEN LIGJËRISHT

Neni 5
Fusha e zbatimit

1. Kjo rregullore zbatohet për parapaketimet që përmbajnë produkte të destinuara për shitje në sasi konstante nominale të njësive të cilat janë: 
1.1 të barabarta me vlerat e paracaktuara nga paketuesi; 
1.2 të shprehura në njësi të masës ose volumit, 
1.3 jo më pak se 5 g ose 5 mL dhe jo më shumë se 10 kg ose 10 litra*. 
* Për parapaketimet mbi 10 kg ose 10 litra nuk vendoset shenjë konformiteti dhe do të zbatohen në mënyrë të detyrueshme kërkesat e nenit 7, pikat 1 dhe 2, të nenit 17, të kësaj rregulloreje. 
2. Kjo rregullore nuk cenon dispozitat specifike të legjislacionit në fuqi të zbatuara për produktet ushqimore.

Neni 6
Përjashtime nga fusha e zbatimit

Kjo rregullore nuk zbatohet për parapaketimet në sasi nominale të njëjtë të lëngjeve të listuara në aneksin nr. 1, që kanë për qëllim shitjen në duty-free shops (dyqanet pa taksa doganore).

KREU III
KËRKESAT METROLOGJIKE PËR SASINË NETO TË PARAPAKETIMEVE

Neni 7
Kërkesat thelbësore

1. Kërkesat e këtij kreu zbatohen për përmbajtjet aktuale të produktit (peshë ose volum) të quajtura “sasi neto”.
2. Parapaketimet e mbuluara nga kjo rregullore në sasi nominale të njëjtë të prodhohen në mënyrë të tillë që e gjithë partia të plotësojë njëkohësisht kërkesat që vijojnë:
2.1 përmbajtja aktuale (e partisë së parapaketimeve) nuk do të jetë më e vogël, mesatarisht, sesa ajo nominale; 
2.2 përqindja e parapaketimeve që kanë një gabim negativ më të madh se gabimi negativ i lejuar i përcaktuar në tabelën e nenit 11, duhet të jetë mjaft i vogël për grupet (seritë) e parapaketimeve për të përmbushur kërkesat e testeve të specifikuara tek aneksi 2; 
2.3 asnjë parapaketim që ka një gabim negativ më të madh se dyfishi i gabimit negativ të lejuar të dhënë në tabelën e nenit 11 nuk mund të mbajë shenjën “e” të përcaktuar tek aneksi 3.

Neni 8
Kërkesat për sasitë nominale

1. Parapaketimet ligjërisht të kontrolluara duhet të tregojnë peshën ose volumin e produktit, në përputhje me aneksin 2, të njohur si “pesha nominale’’ ose “volumi nominal’’, të cilat është e kërkuar që t’i përmbajnë.
2. Parapaketimet që përmbajnë produkte të lëngëta do të shënohen me volumin e tyre nominal dhe parapaketimet që përmbajnë produkte të tjera do të shënohen me masën nominale të tyre.

Neni 9
Kërkesat për kontrollin e sasive të produkteve të shprehura në njësi të volumit

1. Në të gjitha veprimet për kontrollin e sasive të produkteve të shprehura në njësi të volumit, vlera e përdorur për përmbajtjet aktuale do të matet ose korrektohet në një temperaturë 20ºC, pavarësisht se në çfarë temperature është kryer paketimi ose kontrolli.
2. Ky rregull nuk do të zbatohet për produktet e ngrira ose gjysmë të ngrira, sasia e të cilave shprehet në njësi të volumit.

Neni 10
Parapaketime me shenjë  konformiteti 

Parapaketimet mund të shënohen me shenjë konformiteti “e” të specifikuar në pikën 1 të nenit 18, vetëm nëse ato plotësojnë të gjitha kërkesat e kësaj rregullore dhe sipas rregullave dhe procedurave që rrjedhin nga neni 38 i ligjit për metrologjinë.

Neni 11
Gabimet negative të lejuara

1. Gabimet negative të lejuara në përmbajtjet e parapaketimeve në sasi nominale të njëjtë do të jenë sipas tabelës [footnoteRef:3]. [3: 2 Referuar rekomandimit ndërkombëtar të Organizatës Botërore të Metrologjisë Ligjore OIML R 87:2016.] 


	Sasia nominale (Qn, Vn)  në gramë ose mililitra  (g, mL)
	Gabimi negativ i lejuar

	
	si  % e  Qn ose Vn
	g ose mL

	5 deri 50
nga 50 deri 100
nga 100 deri 200
nga 200 deri 300
nga 300 deri 500
nga 500 deri 1000
nga 1000 deri 10000
nga 10000 deri 15000 
mbi 15000 
	9
-
4.5
-
3
-
1.5
-
1
	-
4.5
-
9
-
15
-
150
-



2. Vlerat e gabimeve negative të lejuara, të dhëna në tabelë në përqindje, të llogaritura në njësi të volumit ose të peshës, do të rrumbullakosen te vlera më e afërt e një të dhjetës së gramit ose mililitrit. 

KREU IV
DIAPAZONET E DETYRUESHME PËR SASINË NOMINALE TË DISA PARAPAKETIMEVE

Neni 12
Diapazonet e sasive nominale të përmbajtjeve të parapaketimeve

1. Diapazonet e sasive nominale të përmbajtjeve të parapaketimeve për disa produkte specifike të shitura me volum duhet të jenë sipas pikës 1, të aneksit 1.
2. Përkufizimet e produkteve, të referuara në pikën 1, që vendosen në parapaketime së bashku me kodet sipas nomenklaturës së mallrave jepen në pikën 2, të aneksit 1.

Neni 13
Paketime të shumëfishta (multipakot)

1. Kur dy ose më shumë parapaketime individuale përbëjnë një paketim të shumëfishtë (multipako), sasitë nominale të listuara në pikën 1 të aneksit 1 do të zbatohen për çdo parapaketim individual. 
2. Kur një parapaketim përbëhet nga dy ose më shumë paketime individuale të cilat nuk kanë për qëllim të shiten individualisht, sasitë nominale të listuara në pikën 1 të aneksit 1 do zbatohen në parapaketim.

Neni 14
Shpërndarësit e aerosolëve

1. Shpërndarësit e aerosolëve duhet të tregojnë kapacitetin nominal total të kontejnerit. Ky tregim do të bëhet në mënyrë të tillë që të mos krijojë konfuzion me volumin nominal të përmbajtjes.
2. Produktet që shiten në shpërndarësit e aerosolëve nuk nevojitet të shënohen me peshën nominale të përmbajtjeve të tyre.

KREU V
METODAT REFERUESE PËR KONTROLLIN E SASISË NETO TË PARAPAKETIMEVE

Neni 15 
Kontrolli i sasisë neto të parapaketimeve

1. Kontrolli për të siguruar që parapaketimet përputhen me kërkesat e kësaj rregulloreje do të kryhen  nga:
1.1 Drejtoria e Përgjithshme e Metrologjisë gjatë miratimit të sistemit të kontrollit sasior të paketuesve dhe monitorimit periodik të tij, në mbështetje të nenit 38 të ligjit për metrologjinë duke marrë mostra në ambientet e paketuesit (në linjën e paketimit).
1.2 Inspektorati që mbulon fushën e metrologjisë sipas shkronjës “b”, të neneve 9, 35 dhe 37 të ligjit për metrologjinë, duke marrë mostra në ambientet e paketuesit, importuesit ose agjentit të tij të vendosur në Shqipëri.
2. Kontrolli statistikor me marrje mostre do të bëhet në përputhje me metodat e pranuara të inspektimit të pranimit të cilësisë. Efektshmëria duhet të jetë e krahasueshme me metodën referencë të specifikuar në aneksin 2.
3. Kjo rregullore nuk do të përjashtojë asnjë kontroll (verifikim) që mund të kryhet nga Drejtoria e Përgjithshme e Metrologjisë për aq kohë ku qëllimi është verifikimi i parapaketimeve për të plotësuar kërkesat e kësaj rregulloreje.
4. Inspektorati kryen inspektime për të gjithë paketuesit, importuesit dhe rrjetin e tregtimit pa kufizime, referuar vlerësimit të riskut, në zbatim të kësaj rregulloreje.

Neni 16
Kriteret e krahasimit dhe metodat referuese të kontrollit të sasisë neto të parapaketimeve 

1. Për kriterin e përmbajtjes minimale, një plan i mostrimit i përdorur nga strukturat përkatëse do të konsiderohet i krahasueshëm me atë të rekomanduar në aneksin 2 nëse abshisa e pikës 0.10 të koordinatave të kurbës karakteristike të veprimit të planit të parë (probabiliteti i pranimit të partisë = 0.10) devijon me më pak se 15% nga abshisa e pikës përkatëse të kurbës karakteristike të funksionimit të planit të mostrimit të rekomanduar në aneksin 2. 
2. Për kriterin e mesatares së llogaritur me metodën e devijimit standard, një plan i mostrimit i përdorur nga strukturat përkatëse do të konsiderohet i krahasueshëm me atë të rekomanduar në aneksin 2, nëse, duke marrë parasysh kthesat karakteristike të funksionimit të dy planeve që kanë aksin e abshisës (Qn-m)/s, abshisa e pikës 0.10 të rendit të kurbës së planit të parë (probabiliteti i pranimit të partisë  = 0.10) devijon nga më pak se 0.05 nga abshisa e pikës përkatëse të kurbës së planit të mostrimit të rekomanduar në aneksin 2.

KREU VI
MBISHKRIMET DHE SHENJAT E VENDOSURA NË PARAPAKETIME

Neni 17
Rregullat e mbishkrimeve në parapaketime

1. Të gjitha parapaketimet e bëra në përputhje me këtë rregullore duhet të mbajnë mbi paketim mbishkrimet e mëposhtme të vendosura në mënyrë të tillë që të jenë të paheqshme, lehtësisht të lexueshme dhe të dukshme në parapaketim në kushte normale të paraqitjes.
2. Mbishkrimet e sasisë nominale (masa nominale ose volumi nominal) në parapaketime do të deklarohet në kilogram, gramë, litër, centilitër ose mililitër dhe do të shënohet në shifra në madhësi të paktën:
- 6 mm lartësi nëse sasia nominale kalon 1000 g ose 100 cL, 
- 4 mm e lartë nëse është nga 1000 g ose 100 cL përfshirë deri në 200 g ose 20 cL, 
- 3 mm të larta nëse është nga 200 g ose 20 cL deri në 50 gramë ose 5 cL, 
- 2 mm e lartë nëse nuk është më shumë se 50 g ose 5 cL, pasuar nga simboli për njësinë e matjes së përdorur.
3. Një markë ose mbishkrim që mundëson autoritetet shqiptare të identifikojnë paketuesin ose personin që rregullon paketimin ose importuesin. 

Neni 18
Rregullat e shenjës së konformitetit

1. Shenja e konformitetit do të jetë të paktën 3 mm e lartë dhe e vendosur në të njëjtën fushëpamje si dhe treguesi i masës nominale ose volumit nominal, e cila përbën një garanci nga paketuesi ose importuesi që parapaketimi i plotëson kërkesat e kësaj rregulloreje. 
2. Kjo shenjë do të ketë formën, përmasat dhe paraqitjen grafike sipas aneksit 3.

ANEKSI NR. 1
DIAPAZONET E DETYRUESHME PËR SASINË NOMINALE  TË PËRMBAJTJES SË DISA PARAPAKETIMEVE 

1. Produkte të shitura sipas volumit (sasia në mL)
	Lëngjet
	Volumi nominal i përmbajtjeve të lejuara në mL

	Verë e pagazuar
	Në intervalin nga 100 mL deri në 1500 mL, vetëm 8 sasi nominale që vijojnë:
mL:  100 - 187 - 250 - 375 - 500 - 750 - 1000 - 1500

	Verë e verdhë (e bardhë)
	Në intervalin nga 100 mL deri 1500 mL, vetëm sasia nominale që vijon:
mL:  620

	Verë e gazuar
	Në intervalin  nga 125 mL deri 1500 mL, vetëm 5 sasitë nominale që vijojnë:
mL: 125 - 200 -375 - 750 - 1500 

	Verë liker
	Në intervalin nga 100 mL deri në 1500 mL, vetëm 7 sasi nominale si vijon:
mL: 100 - 200 - 375 - 500 - 750 - 1000 - 1500

	Verë e aromatizuar 
	Në intervalin  nga 100 mL deri në 1500 mL, vetëm 7 sasi nominale si vijon:
mL: 100 - 200 - 375 - 500 - 750 - 1000 - 1500

	Pije alkoolike (pije të forta)
	Në intervalin 100mL deri 2000 mL, vetëm 9 sasitë nominale si vijon
mL: 
100 - 200 - 350 - 500 - 700 - 1000 - 1500 - 1750 - 2000



2. Përkufizimet e produktit
	Verë e pagazuar
	Verë prej rrushi të freskët, përfshirë verërat e pasuruara me alkool; musht rrushi:
Kodi sipas nomeklaturës së mallrave dhe tarifa doganore (kodi NC 2204).

	Verë e verdhë (e bardhë)
	Verë prej rrushi të freskët, përfshirë verërat e pasuruara me alkool; musht rrushi;  me emërtimin e origjinës: “Côtes du Jura”, “Arbois”, “L’Etoile” dhe ‘Château-Chalon”:
Kodi sipas nomeklaturës së mallrave dhe tarifa doganore (kodi NC 2204).

	Verë e gazuar
	Verë prej rrushi të freskët, përfshirë verërat e pasuruara me alkool; musht rrushi; verë spumante:
Kodi sipas nomeklaturës së mallrave dhe tarifa doganore (kodi NC 2204 10).

	Verë liker
	Verëra të tjera, musht rrushi me fermentim të penguar apo kufizuar nga shtesa e alkoolit:
Kodi sipas nomeklaturës së mallrave dhe tarifa doganore (kodi NC 2204 21 – 2204 29).

	Verë e aromatizuar 
	Vermuth dhe verëra të tjera prej rrushi të freskët, aromatizuar me bimë apo me substanca aromatizuese:
Kodi sipas nomeklaturës së mallrave dhe tarifa doganore (kodi NC 2205).

	Pije alkoolike (pije të forta)
	Alkool etilik jo i denatyruar i një force alkoolike ndaj volumit prej më pak se 80% vol; pije alkoolike, likere dhe alkoole të tjera:
Kodi sipas nomeklaturës së mallrave dhe tarifa doganore (kodi NC 2208).



ANEKSI NR. 2
METODA REFERUESE PËR KONTROLLIN STATISTIKOR ME MOSTRA TË PARTIVE TË PARAPAKETIMEVE NË SASI NOMINALE TË NJËJTË

Ky aneks përcakton procedurat e metodës së referimit për kontrollin statistikor të partive të parapaketimeve për të përmbushur kërkesat.
1. Kërkesat për matjen e përmbajtjes aktuale (neto) të parapaketimeve
Përmbajtja aktuale e parapaketimeve mund të matet direkt duke përdorur instrumentet matëse të masës ose volumit ose, në rastin e lëngjeve, në mënyrë indirekte, duke matur masën e produktit të paketuar dhe densitetin e tij. 
Pavarësisht metodës së përdorur, gabimi në matjen e përmbajtjes aktuale të parapaketimit nuk duhet të tejkalojë një të pestën e gabimit të lejueshëm negativ për sasinë nominale në parapaketim. 
Procedura për matjen e përmbajtjes aktuale të një parapaketimi do të jetë pjesë e procedurave teknike të Drejtorisë së Përgjithshme të Metrologjisë dhe inspektoratit që mbulon fushën e metrologjisë.
2. Kërkesat për kontrollin e partisë së parapaketimeve
Kontrolli i parapaketimeve duhet të kryhet me marrjen e mostrave dhe duhet të jetë në dy pjesë: 
a) një kontroll që mbulon përmbajtjet aktuale të çdo parapaketimi në një mostër;
b) një kontroll tjetër për mesataren e përmbajtjeve aktuale të secilit parapaketim në një mostër.
Një parti parapaketimesh do të konsiderohet e pranueshme nëse rezultatet e të dyja këtyre kontrolleve plotësojnë kriteret e pranimit.
Për secilën nga këto kontrolle, ka dy plane të marrjes së mostrave: 
a) njëri plan marrje mostre për testim pa shkatërrim, testim që nuk përfshin hapjen e paketimit (jo shkatërrimin e ambalazhit);
b) tjetri plan marrje mostre për testimin me shkatërrim, testim që përfshin hapjen e paketimit (shkatërrimin e ambalazhit).
Për arsye ekonomike dhe praktike, testi me shkatërrim ambalazhi do të kufizohet në minimumin absolut thelbësor; është më pak efikas se testi joshkatërrues.
Testimi me shkatërrim duhet të përdoret vetëm atëherë kur testimi joshkatërrues është i pamundur. Kjo nuk do të aplikohet te partitë me më pak se 100 njësi.
2.1 Partitë e parapaketimeve
2.1.1 Partia e kontrolluar do të përmbajë parapaketime  me sasi nominale të njëjtë, të të njëjtit tip dhe të njëjtës linjë prodhimi, të paketuar në të njëjtin vend. Madhësia e partisë që do të kontrollohet, do të përcaktohet si vijon.
2.1.2 Kur parapaketimet kontrollohen në fund të linjës së paketimit, numri i secilës parti do të jetë i barabartë me maksimumin e prodhimit orar të paketimit pa ndonjë rregullim ose veprim korrigjues tjetër, me përjashtim të atyre normale. Në të gjitha rastet e tjera madhësia e partisë do të kufizohet te 10000 njësi. 
2.1.3. Për partitë më të vogla se 100 parapaketime, kontrolli pa shkatërrim do të jetë 100%.
2.1.4. Para kryerjes së testeve të përmendura në pikat 2.2 dhe 2.3, një numër i konsiderueshëm i parapaketimeve duhet të nxirret në mënyrë të rastësishme nga partia, në mënyrë që të mund të kryhet kontrolli që kërkon mostër më të madhe. 
Për kontrollin tjetër, mostra e nevojshme duhet të nxirret në mënyrë të rastësishme nga mostra e parë dhe duhet të shënjohet. Ky veprim shënjimi duhet të përfundojë para fillimit të veprimeve matëse.
2.2 Kontrolli i përmbajtjes aktuale të një parapaketimi
Përmbajtja minimale e pranueshme do të llogaritet duke zbritur gabimin negativ të lejuar për përmbajtjen në fjalë nga sasia nominale e paketimit. 
Parapaketimet në parti, përmbajtja aktuale e të cilave është më e vogël se përmbajtja minimale e lejuar do të konsiderohen difektoze.
2.2.1 Testimet pa shkatërrim 
Testimi joshkatërrues duhet të kryhet në përputhje me planin e mostrimit të dyfishtë, siç paraqitet në tabelën nr. 1 të mëposhtme:
Numri i parë i parapaketimeve të kontrolluara është i njëjtë me numrin e njësive në mostrën e parë, siç tregohet në planin dyfish të marrjes së mostrave:
a) nëse numri i njësive difektoze të gjetura në mostrën e parë është më i vogël ose i barabartë me kriterin e parë të pranimit, partia konsiderohet e pranueshme për këtë kontroll;
b) nëse numri i njësive difektoze të gjetura në mostrën e parë është i barabartë ose më i madh se kriteri i parë i refuzimit, partia refuzohet;
c) nëse numri i njësive difektoze të gjetura në mostrën e parë bie ndërmjet kriterit të parë të pranimit dhe kriterit të parë të refuzimit, një nën - mostër e dytë kontrollohet, numri i njësive të sëcilës është treguar në plan (për marrjen e mostrave). Njësite difektoze të gjetura në mostrën e parë dhe mostrën e dytë mblidhen së bashku dhe:
i. nëse numri total i njësive difektoze është më i vogël se, ose i barabartë me kriterin e dytë të pranimit, partia do të konsiderohet e pranueshme për këtë kontroll; 
ii. nëse numri total i njësive difektoze është më i madh se, ose i barabartë me kriterin e dytë të refuzimit, partia do të refuzohet. 
Kriteret për pranimin ose refuzimin e partive të parapaketimeve në sasi nominale të njëjtë të kontrolluara me testim pa shkatërrim. 

Tabela nr. 1
	Numri në parti
	Mostrat
	Numri i njësive difektoze

	
	Rangu
	Numri
	Numri total
	Kriteri i pranimit
	Kriteri i refuzimit

	100 deri 500
	1-rë
	30
	30
	1
	3

	
	2-të
	30
	60
	4
	5

	501 deri 3200
	1-rë
	50
	50
	2
	5

	
	2-të
	50
	100
	6
	7

	3201 e sipër
	1-rë
	80
	80
	3
	7

	
	2-të
	80
	160
	8
	9



2.2.2 Testimi shkatërrues
Testimi shkatërrues do të kryhet në përputhje me planin e vetëm të marrjes se mostrave më poshtë dhe do të përdoret vetëm për partitë prej 100 ose më shumë parapaketime. 
Numri i parapaketimeve të kontrolluara do të jetë i barabartë me 20. 
1. nëse numri i njësive difektoze të gjetura është me i vogël se ose i barabartë me kriterin e pranimit, partia e prapaketimeve do të konsiderohet e pranueshme;
2. nëse numri  i njësive difektoze të gjetura  është i barabarte me ose më i madh se kriteri i refuzimit, partia e parapaketimeve refuzohet.
Kriteret e pranimit dhe refuzimit të partisë së parapaketimeve në sasi nominale të njëjtë të kontrolluara me testim shkatërrues.
Tabela nr. 2
	Numri në parti
	Numri në mostër
	Numri i parapaketimeve të kontrolluara
	Numri i njësive difektoze

	
	
	
	Kriteri i pranimit
	Kriteri i refuzimit

	Sidoqoftë numri ( 100)
	
20
	
20
	
1
	
  2



2.3 Kontrolli i përmbajtjes aktuale mesatare të parapaketimeve individuale që përbëjnë një parti. 


2.3.1 Një parti parapaketimesh do të konsiderohet e pranueshme për qëllim të këtij kontrolli nëse vlera mesatare e përmbajtjeve aktuale   xie  n- parapaketimeve  në një mostër është më e madhe se vlera e kriterit të pranimit:

Në këtë formulë:
Qn = sasia nominale e deklaruar e parapaketimit
n = numri i parapaketimeve në  mostër  për këtë kontroll 
s =  devijimi standard i vlerësuar i përmbajtjeve aktuale të  partisë 
t(1 – α)= 0.995 niveli i besimit i një shpërndarje të studentit me   ν = n – 1  shkallë lirie 

2.3.2 Nëse    është vlera e matur për përmbajtjen aktuale  e  i - njësi në një mostër që përmban  n  njësi, atëherë:
2.3.2.1 Mesatarja  e vlerave të matura për mostrën merret nga llogaritja që vijon:


2.3.2.2 Vlera e vlerësuar e devijimit standard s merret nga formula e mëposhtme:


- shuma e katrorit të vlerave të matura:


- katrori i shumës së vlerave të matura:, pastaj 

- shuma e korrektuar:   

- varianca e llogaritur: 

- vlera e llogaritur e devijimit standard është

2.3.3 Kriteri i pranimit ose refuzimit të partisë së parapaketimeve për kontrollin e mesatares
2.3.3.1 Kriteri  për testimin joshkatërrues 

Tabela nr. 3
	Numri në parti
	Numri i mostrës
	Kriteri

	
	
	i pranimit
	i refuzimit

	100 deri 500 (e përfshirë)
	30
	
≥Qn-0.503 s
	
<Qn-0.503 s

	> 500
	50
	
≥Qn-0.379 s
	
<Qn-0.379 s



2.3.3.2 Kriteri  për testimin shkatërrues
Tabela nr. 4
	
Numri në parti 
	
Numri në mostër
	Kriteri

	
	
	i pranimit 
	i refuzimit

	Sidoqoftë numri  ( 100)
	20
	
≥Qn-0.640 s
	
<Qn-0.640 s

SHENJA EVROPIANE  “E” E KONFORMITETIT TË PARAPAKETIMEVE

Shenja evropiane “e”: paraqitja grafike e formës dhe përmasa.

